pythainlp/thai_wikipedia_clean_20230101 huggingface dataset:
อาโซ มาซารุ เป็นผู้ช่วยในการทดลองมนุษย์พันธุกรรมตั๊กแตน ของ ดร.โมชิซูกิ นักวิทยาศาสตร์วิปลาส และมาซารุก็ถูก ดร. จับไปทดลองฉีด DNA ตั๊กแตนใส่ร่างกาย ทำให้กลายเป็น มาสค์ไรเดอร์ ZO ต่อมา มาซารุได้หลบหนีไปจำศีลอยู่ในป่าแห่งหนึ่ง ส่วน ดร.โมชิซูกิ ก็ทำการทดลองต่อไป เพราะยังไม่พอใจในตัวของ ZO ซึ่งยังไม่สมบูรณ์มากนัก และเขาก็ได้สร้างผลงานชิ้นใหม่ขึ้นมา นั่นคือ โดรัส หรือที่เรียกกันว่า นีโอ โดรัสถูกตัดจุดอ่อนที่ ZO มีออกไป คือ ความเป็นมนุษย์ แต่ร่างกายของโดรัสก็ยังพัฒนาไม่ถึงที่สุด ถึงแม้จะสมบูรณ์มากแล้วก็ตาม จึงออกตามล่า ฮิโรชิ ลูกชายของ ดร.โมชิซูกิ ดร.โมชิซูกิเห็นท่าไม่ดี จึงปลุก ZO ที่จำศีลอยู่ในป่าขึ้นมาปกป้องฮิโรชิ ทำให้ ZO เข้าต่อสู้เพื่อช่วยเหลือฮิโรชิ ทว่า ZO ตกเป็นรองโดรัสซึ่งสมบูรณ์กว่า แต่สุดท้ายก็สามารถพุ่งชนโดรัสจนตกลงไปเบื้องล่าง โดนเหล็กแหลมเสียบทะลุท้องจนหยุดเคลื่อนไหวไป แต่โดรัสที่ยังไม่ตายได้ซ่อมแซมตัวเอง และสร้างมอนสเตอร์ลูกสมุนที่ร้ายกาจขึ้นมา 2 ตัว คือปิศาจแมงมุม และปิศาจค้างคาว ไปตามล่า ZO กับฮิโรชิ ZO สามารถปราบปิศาจแมงมุมได้ แต่ปิศาจค้างคาวได้ปลอมตัวเป็น ดร. และจับตัวฮิโรชิไป ในการต่อสู้ครั้งสุดท้าย มาซารุได้ไล่ตามโดรัสมาจนกระทั่งถึงห้องแล็บลับ และพบกับ ดร. โมชิซูกิตัวจริงจนได้ ทันใดนั้น นีโอก็ปรากฎตัวขึ้นและกลายร่างเป็นโดรัส เข้าต่อสู้กับ ZO แต่ทว่าโดรัสได้ดูดกลืน ZO ทำให้ร่างกายของโดรัสเกิดการพัฒนาถึงขีดสุด เปลี่ยนเป็น เรดโดรัส ที่มีร่างกายสีแดง และทรงพลังมาก แต่สุดท้าย ZO ก็สามารถแยกตัวออกมาจากโดรัส โดยอาศัยจังหวะที่มันชะงักเพราะเสียงนาฬิกาของฮิโรชิ ตอนนั้นเอง ZO ที่สบโอกาสจึงใช้ท่าไม้ตาย ไรเดอร์คิก และทำลายโดรัสได้ในที่สุด ในตอนท้าย ฮิโรชิก็ได้กลับมาอาศัยอยู่กับพี่สาว ขณะที่มาซารุที่กำลังจะออกเดินทางต่อไป ฮิโรชิก็ได้บอกลาเขาว่า "พี่ชาย ไรเดอร์ !!"
ก่อนที่จะถูกปลุกให้ตื่นขึ้นมาเพื่อปกป้อง ฮิโรชิ บุตรชายคนเดียวของด็อกเตอร์
สิ่งมีชีวิตนีโอ.
สามารถเปลี่ยนรูปร่างได้อย่างอิสระ มีพลังในการต่อสู้ที่สูงมาก รูปร่างเดิมคือวัตถุทรงกลมที่เคลื่อนที่กลางอากาศได้รวดเร็ว
พาหนะของ ZO.
พาหนะของ ZO ปกติจะเป็นรถมอเตอร์ไซค์ธรรมดา แต่จะแปลงร่างไปพร้อมกับ ZO ด้วยพลังงานจากธรรมชาติเช่นกัน สามารถวิ่งได้ในทุกสภาพพื้นผิว และสภาวะอากาศ
มีความเร็ว : 1,300 กม./ชม.
กระโดดได้สูง : 30 ม.
มีเกราะเหล็กหุ้มรอบรถ ทนแรงกระแทกได้ถึง 100 จี ทนความร้อนได้ถึง 1000 องศา
ปลากระเบนค้างคาว
ปลากระเบนค้างคาว, หรือ ปลากระเบนนก, ปลากระเบนเนื้อดำ, ปลากระเบนยี่สนหรือปลากระเบนนกจุดขาว  เป็นปลากระเบนชนิดหนึ่ง อยู่ในวงศ์ (Aetobatidae)
มีผิวหนังเรียบ ใกล้โคนหางด้านบนมีเงี่ยง 1–4 เงี่ยง พบมากที่สุด 6 เงี่ยง เรียงอยู่ชิดกัน ด้านหลังสีดำมีจุดสีขาวกระจายอยู่ส่วนท้าย ด้านท้องสีขาว หางเรียวยาวมาก มีส่วนหัวที่แยกออกจากครีบเห็นได้ชัดเจน จึงทำให้ว่ายน้ำไปมาได้อย่างอิสระเหมือนนกบิน มีขนาดกว้างได้ถึง 1.5 เมตร เคยพบสูงสุดถึง 3 เมตร น้ำหนัก 230 กิโลกรัม
หากินจำพวกสัตว์น้ำหน้าดิน เช่น หอย, กุ้ง, กั้ง, ปู บริเวณใต้พื้นน้ำเป็นอาหาร โดยใช้ปากคุ้ยเขี่ยพื้นทรายหา บางครั้งอาจเข้ามาหากินถึงบริเวณปากแม่น้ำที่เป็นน้ำกร่อยได้ บางครั้งจะรวมตัวกันเป็นฝูงหลายตัว และสามารถดำน้ำได้ลึกถึง 80 เมตร
ในปี ค.ศ. 2010 มีงานวิจัยว่าด้วยเรื่องการแบ่งชื่อสายพันธุ์ใหม่จากสายพันธุ์เดิม "Aetobatus Narinari" เนื่องจากในงานวิจัยพบความแตกต่างที่ชัดเจนของตัวอย่างที่พบในแต่ละพื้นที่ทั่วโลก พบการกระจายพันธุ์ "Aetobatus Narinari" ในบริเวณมหาสมุทรแอตแลนติก สายพันธุ์ "Aetobatus Laticeps" ในบริเวณตะวันออกของมหาสมุทรแปซิฟิก และ "Aetobatus Ocellatus" ในบริเวณตะวันตกของมหาสมุทรแปซิฟิก และ มหาสมุทรอินเดีย รวมถึงบริเวณ อ่าวไทย และ ทะเลอันดามัน ของประเทศไทย
ปลากระเบนค้างคาวออกลูกเป็นไข่ แต่ไข่ได้พัฒนาเป็นตัวในช่องท้องของปลาตัวเมีย เมื่อแรกเกิดลูกปลาจะมีถุงไข่แดงติดตัวมาด้วย
ปลากระเบนค้างคาวนั้น มักถูกล่าเป็นอาหารจากปลาฉลาม โดยเฉพาะปลาฉลามหัวค้อน สำหรับความสัมพันธ์ต่อมนุษย์แล้ว นิยมเลี้ยงในพิพิธภัณฑ์สัตว์น้ำต่าง ๆ เพราะความสวยงามในสีสันและการว่ายน้ำ และยังนิยมใช้เนื้อเพื่อการบริโภคด้วยทั้งการบริโภคสดและเก็บรักษาเป็นปลาแห้ง และทำเป็นปลาหย็อง
ณ ปัจจุบันกระเบนค้างคาวยังไม่สามารถเพาะพันธุ์ในเชิงพาณิชย์ได้ เนื่องจากมีค่าใช้จ่ายที่สูงในการจัดการพื้นที่ มีเพียงการเพาะพันธุ์โดยไม่ได้ตั้งใจจากพิพิธภัณฑ์สัตว์น้ำบางแห่งเท่านั้น จึงยังไม่สามารถเพาะพันธุ์ทดแทนกับปริมาณที่ลดลงในธรรมชาติได้
ปลากระเบนลายแมลงวัน
ปลากระเบนลายแมลงวัน หรือ ปลากระเบนลายเสือ หรือ ปลากระเบนเสือดาว  เป็นปลากระเบนชนิดหนึ่ง มีชื่อวิทยาศาสตร์ว่า "Himantura uarnak" อยู่ในวงศ์ Dasyatidae
มีรูปร่างเหมือนกับปลาชนิดอื่นที่อยู่ในสกุล "Himantura" เช่นเดียวกัน มีจุดเด่นอยู่ที่ลวดลายของลำตัวด้านบนที่เป็นจุดดำบนสีพื้นสีเหลืองหรือสีน้ำตาลที่เหมือนกับลายของเสือดาว จะงอยปากแหลม ขณะที่ปลายังเล็กอยู่ ลวดลายเหล่านี้จะแตกออกเป็นแขนงเหมือนลายของตาข่าย และจะงอยปากไม่แหลมเหมือนปลาที่โต ขอบครีบทั้งสองข้างป้าน
มีขนาดโตเต็มที่กว้างได้ถึง 2 เมตร น้ำหนักเต็มที่ได้ถึง 200 กิโลกรัม พบกระจายพันธุ์ในชายฝั่งตามแนวปะการังของอินโด-แปซิฟิก ชายฝั่งของแอฟริกาตะวันออก,แอฟริกาใต้ ทะเลแดง อ่าวเปอร์เซีย อ่าวไทย และออสเตรเลีย บางครั้งอาจเข้ามาหากินในบริเวณปากแม่น้ำที่เป็นน้ำกร่อยได้อีกด้วย สามารถดำน้ำได้ลึกถึง 50 เมตร
ปลากระเบนลายแมลงวันนี้ ถือเป็นต้นแบบของปลาในสกุล "Himantura" โดยถือเป็นปลาที่ทำให้นักมีนวิทยาทำการแยกสกุลออกจากปลาในสกุล "Pastinachus" (ซึ่งในขณะนั้นยังคงใช้ชื่อสกุลว่า "Raja")
เป็นปลากระเบนอีกชนิดหนึ่งที่มีความสวยงาม จึงทำให้นิยมเลี้ยงกันในพิพิธภัณฑ์สัตว์น้ำต่าง ๆ อาทิ สถานแสดงพันธุ์สัตว์น้ำสวนสัตว์เชียงใหม่ จังหวัดเชียงใหม่ หรือ พิพิธภัณฑ์สัตว์น้ำดาวน์ทาวน์ โคโลราโด ในเดนเวอร์ รัฐโคโลราโด สหรัฐอเมริกา เป็นต้น
เหตุเหยียบกันเสียชีวิตในซาบาริมาลา พ.ศ. 2554
สโมสรฟุตบอลสโตกซิตี
สโมสรฟุตบอลสโตกซิตี  เป็นสโมสรฟุตบอลอังกฤษในอีเอฟแอลแชมเปียนชิป จากเมืองสโตก-ออน-เทรนต์ สแตฟฟอร์ดเชอร์ ก่อตั้งในปี ค.ศ. 1863 เป็นสโมสรฟุตบอลที่เก่าแก่ที่สุดในพรีเมียร์ลีก และถือเป็นสโมสรฟุตบอลอาชีพที่เก่าแก่ที่สุดในโลกอันดับ 2 รองจากนอตส์เคาน์ตี
สโมสรได้เลื่อนมาอยู่ในพรีเมียร์ลีกในปี ค.ศ. 2008 ก่อนหน้านี้ไม่ได้อยู่ลีกสูงสุดนี้เป็นเวลา 21 ปี สำหรับถ้วยรางวัลที่ได้รับรางวัลแรกคือถ้วยฟุตบอลลีกคัพ ปี ค.ศ. 1972 เมื่อชนะเชลซีไป 2–1 สโมสรชนะฟุตบอลลีกโทรฟี 2 ครั้ง ครั้งแรกในปี ค.ศ. 1992 และอีกครั้งในปี ค.ศ. 2000 ทีมได้อันดับสูงสุดในฟุตบอลลีกเฟิร์สดิวิชัน ได้ที่ 4 ในฤดูกาล 1935–36 และ 1946–47 และได้เข้าแข่งขันฟุตบอลยุโรปในปี ค.ศ. 1972 และ ค.ศ. 1974 สโมสรมีสนามเหย้าคือ บริแทนเนียสเตเดียม จุคนได้ 27,740 คน สนามเปิดเมื่อปี ค.ศ. 1997 โดยก่อนหน้านี้ใช้สนามวิกตอเรียกราวด์ ที่ใช้เป็นสนามเหย้าตั้งแต่ปี ค.ศ. 1878
สำหรับในประเทศไทย มีบุคคลที่มีชื่อเสียงที่สนับสนุนสโมสรนี้ คือ ศิริโชค โสภา นักการเมืองสังกัดพรรคประชาธิปัตย์
Stoke City Football Club
สโมสรฟุตบอลสโต๊ก ซิตี้
สโมสรฟุตบอลสโต๊ค ซิตี้
เอชเอ็มเอส พินนาฟอร์
เอชเอ็มเอส พินนาฟอร์  หรือ The Lass that Loved a Sailor เป็นอุปรากรหรรษาความยาว 2 องก์โดยอาร์เทอร์ ซัลลิแวน เป็นผู้แต่งดนตรี และวิลเลียม กิลเบิร์ต เป็นผู้แต่งคำร้องภาษาอังกฤษ เป็นผลงานชิ้นที่สี่ที่ทั้งคู่ร่วมงานกัน โดยเป็นเรื่องขบขันล้อเลียนการเมืองและการทหารของอังกฤษในทศวรรษ 1870
เอชเอ็มเอส พินนาฟอร์ ออกแสดงครั้งแรกที่ลอนดอนเมื่อวันที่ 25 พฤษภาคม ค.ศ. 1878 และมีการแสดงซ้ำถึง 571 รอบ ประสบความสำเร็จในระดับนานาชาติโดยมีการนำไปแสดงในสหรัฐอเมริกา และมีการดัดแปลงคำร้องเป็นภาษาเยอรมันและภาษายิดดิช
เนื้อเรื่องเกิดขึ้นบนเรือรบของราชนาวีอังกฤษ ชื่อ เอชเอ็มเอส พินนาฟอร์ เรื่องราวเกิดขึ้นบนเรือหลวง HMS Pinafore โจเซฟีนลูกสาวของกัปตันหลงรักกะลาสีเรือชั้นล่างราล์ฟแร็คสตรอว์แม้ว่าพ่อของเธอตั้งใจให้เธอแต่งงานกับเซอร์โจเซฟพอร์เตอร์ลอร์ดคนแรกของทหารเรือ เธอปฏิบัติตามความปรารถนาของบิดาในตอนแรก แต่การสนับสนุนของเซอร์โจเซฟเรื่องความเท่าเทียมกันของมนุษยชาติกระตุ้นให้ราล์ฟและโจเซฟินล้มล้างระเบียบสังคมแบบเดิม ๆ พวกเขาประกาศความรักต่อกันและในที่สุดก็วางแผนที่จะหลบหนี กัปตันค้นพบแผนการนี้ แต่เช่นเดียวกับในละครโอเปร่ากิลเบิร์ตและซัลลิแวนหลายเรื่องการเปิดเผยที่น่าประหลาดใจทำให้สิ่งต่าง ๆ เปลี่ยนแปลงไปอย่างมากในตอนท้ายของเรื่อง
การวาดภาพในบทกวี "Bab Ballad" หลายบทก่อนหน้านี้กิลเบิร์ตทำให้พล็อตเรื่องนี้เต็มไปด้วยความสนุกสนานและความโง่เขลา อารมณ์ขันของโอเปร่ามุ่งเน้นไปที่ความรักระหว่างสมาชิกในสังคมที่แตกต่างกันและโคมไฟระบบชนชั้นของอังกฤษโดยทั่วไป พินาฟอเรยังแสดงความสนุกสนานด้วยความรักชาติการเมืองพรรคกองทัพเรือและการเพิ่มขึ้นของคนที่ไม่มีคุณสมบัติเหมาะสมเข้าสู่ตำแหน่งผู้มีอำนาจ ชื่อของชิ้นส่วนนี้ใช้ชื่อของเสื้อผ้าสำหรับเด็กผู้หญิงและผู้หญิงอย่างขบขันซึ่งเป็นพินาฟอร์กับสัญลักษณ์ของเรือรบ
ความนิยมที่ไม่ธรรมดาของ Pinafore ในอังกฤษอเมริกาและที่อื่น ๆ ตามมาด้วยความสำเร็จที่คล้ายคลึงกันของผลงานของ Gilbert และ Sullivan ซึ่งรวมถึง The Pirates of Penzance และ The Mikado ผลงานของพวกเขาซึ่งต่อมารู้จักกันในชื่อโอเปราซาวอยครองเวทีดนตรีทั้งสองฝั่งของมหาสมุทรแอตแลนติกมานานกว่าทศวรรษและยังคงมีการแสดงในปัจจุบัน โครงสร้างและรูปแบบของโอเปราเหล่านี้โดยเฉพาะอย่างยิ่ง Pinafore ถูกคัดลอกไปมากและมีส่วนสำคัญในการพัฒนาละครเพลงสมัยใหม่
ลีกคัป
การประมวลผลแบบกลุ่มเมฆ
การประมวลผลแบบกลุ่มเมฆ  เป็นลักษณะของการทำงานของผู้ใช้งานคอมพิวเตอร์ผ่านอินเทอร์เน็ต ที่ให้บริการใดบริการหนึ่งกับผู้ใช้ โดยผู้ให้บริการจะแบ่งปันทรัพยากรให้กับผู้ต้องการใช้งานนั้น การประมวลผลแบบกลุ่มเมฆ เป็นลักษณะที่พัฒนาขึ้นต่อมาจากความคิดและบริการของเวอร์ชัวไลเซชันและเว็บเซอร์วิซ โดยผู้ใช้งานนั้นไม่จำเป็นต้องมีความรู้ในเชิงเทคนิคสำหรับตัวพื้นฐานการทำงานนั้น
สถาบันมาตรฐานและเทคโนโลยีแห่งชาติของสหรัฐอเมริกาให้คำจำกัดความ "cloud" ว่า มันเป็นอุปลักษณ์ จากคำในภาษาอังกฤษที่แปลว่า เมฆ กล่าวถึงอินเทอร์เน็ตโดยรวม ในรูปของโครงสร้างพื้นฐาน (เหมือนระบบไฟฟ้า ประปา) ที่พร้อมให้บริการกับผู้ใช้งานเมื่อมีความต้องการใช้ ผู้ให้บริการการประมวลผลแบบกลุ่มเมฆส่วนใหญ่ จะให้บริการในลักษณะของเว็บแอปพลิเคชัน โดยให้ผู้ใช้ทำงานผ่านเว็บเบราว์เซอร์ ขณะเดียวกันซอฟต์แวร์และข้อมูลทั้งหมดจะถูกเก็บไว้บนเซิร์ฟเวอร์ของผู้ให้บริการ
การประมวลผลแบบกลุ่มเมฆนั้น ถูกอธิบายถึงโมเดลรูปแบบใหม่ของเทคโนโลยีสารสนเทศในการใช้งานบนอินเทอร์เน็ตที่เน้นการขยายตัวได้อย่างยืดหยุ่น สามารถที่จะปรับขนาดได้ตามความต้องการของผู้ใช้ และมีการจัดสรรทรัพยากร โดยเน้นการทำงานระยะไกลอย่างง่าย ที่ใช้อินเทอร์เน็ตเป็นโครงสร้างพื้นฐาน
ตัวอย่างของการประมวลผลแบบกลุ่มเมฆที่เป็นที่รู้จัก เช่น ยูทูบ โดยที่ผู้ใช้สามารถเก็บวิดีโอออนไลน์ได้ โดยไม่ต้องมีความรู้ในการสร้างระบบวิดีโอออนไลน์ หรือ ในระบบ[[เครือข่ายสังคมออนไลน์ต่างๆ เป็นต้น
การบริการบนระบบ.
การบริการบนระบบการประมวลผลแบบกลุ่มเมฆสามารถ แบ่งรูปแบบของชั้น ดังนี้
จะให้บริการการประมวลผลแอปพลิเคชันที่แม่ข่ายของผู้ให้บริการ และเปิดให้การบริการทางด้าน[[ซอฟต์แวร์]]ต่างๆ
เป็นการประมวลผล ซึ่งมีระบบปฏิบัติการ และการสนับสนุน[[เว็บแอปพลิเคชัน]]เข้ามาร่วมด้วย
เป็นการให้บริการเฉพาะ[[โครงสร้างพื้นฐาน]] มีประโยชน์ในการประมวลผลทรัพยากรจำนวนมาก
ระบบการจัดเก็บข้อมูลที่มีขนาดใหญ่ไม่จำกัด รองรับการสืบค้นและการจัดการข้อมูลขั้นสูง
คือส่วนทำหน้าที่รวมโปรแกรมประยุกต์ หรือจัดลำดับการเชื่อมโยงแบบ workflow ข้าม[[เครือข่าย]] รวมถึงการจัดการด้านความปลอดภัย
การประมวลผลแบบกลุ่มเมฆ กับ เครือข่ายเชื่อมโยงการกระจายทรัพยากร.
ข้อแตกต่างระหว่าง การประมวลผลแบบกลุ่มเมฆ (Cloud Computing) และ [[เครือข่ายเชื่อมโยงการกระจายทรัพยากร]] (Grid Computing)
กล่าวคือ การประมวผลแบบกริด จะเป็นการแบ่งบันทรัพยากรร่วมกันระหว่างบุคคลและองค์กร โดยจะถูกกำหนดและควบคุมภายใต้กฎขององค์กรที่เรียกว่า [[องค์กรเสมือน]] (Virtual organization) โดยทั้งสองอย่างนี้จะเหมือนกันมาก ในแง่ที่เป็นการทำงานร่วมกันของคอมพิวเตอร์หลายตัว จนเป็น[[เครือข่ายคอมพิวเตอร์]] โดยที่ผู้ใช้ระบบไม่ต้องมีทรัพยากรที่มากไป มีลักษณะเป็น[[ธิน ไคลเอน]] (Thin client) โดยการประมวลผลแบบกลุ่มเมฆ จะเน้นผู้ใช้เป็นหลัก ส่วนเครือข่ายเชื่อมโยงการกระจายทรัพยากร จะเน้นไปที่ระบบมากกว่า
ระบบการประมวลผลแบบกลุ่มเมฆ ในภาครัฐ.
โดยระบบการประมวลผลแบบกลุ่มเมฆในภาครัฐ จะสามารถลดช่องว่างในการเข้าถึงเทคโนโลยี ในการดำเนินงานของภาครัฐได้ จะช่วยให้การบริการต่อ ภาคประชาชน หรือ Government to Citizen (G2C) ภาคธุรกิจ หรือ Government to Business (G2B) ภาคราชการ หรือ Government to Employee (G2E) และภาครัฐ หรือ Government to Government (G2G) ด้วยกัน มีการบริการที่มีความรวดเร็วมากขึ้น
รูปแบบระบบการประมวลผลแบบกลุ่มเมฆในภาครัฐ.
จะใช้เป็นทางเลือกสำหรับงานทั่วไป ที่สามารถเปิดเผยข้อมูลออกสู่สาธารณะได้ โดยมีผู้ให้บริการเป็นผู้ดูแลระบบ
จะมีความคล้ายกับระบบรัฐบาลแบบกลุ่มเมฆ(ปิด)ส่วนตัว (Government Private Cloud) ซึ่งใช้เป็นทางเลือกเฉพาะงานภายในกลุ่มขององค์กรนั้นๆ จะไม่เปิดเผยข้อมูลออกสู่สาธารณะ โดยมีผู้ให้บริการเป็นผู้ดูแลระบบ แต่ศูนย์ข้อมูลจะตั้งอยู่ในประเทศของรัฐที่เป็นผู้ใช้ระบบ เนื่องจากการป้องกันปัญหาด้านความปลอดภัยในความเป็นส่วนตัว
เป็นการสร้างพื้นที่ระบบของตนเอง ขึ้นเป็นเจ้าของ ซึ่งวิธีการนี้จะได้ระบบตามความต้องการของภาครัฐเอง
ระบบ และ[[แบนด์วิดท์]]จะเป็นของภายในประเทศทั้งหมด รัฐเป็นผู้ดูแลบริการเอง
จี (แก้ความกำกวม)
จี สามารถหมายถึง
รางวัลลูกโลกทองคำ ครั้งที่ 68
งานประกาศผลรางวัลลูกโลกทองคำ ครั้งที่ 68  จัดขึ้นเมื่อวันที่ 16 มกราคม ค.ศ. 2011 หรือเช้าวันที่ 17 มกราคม พ.ศ. 2554 ตามเวลาประเทศไทย ณ โรงแรมเบเวอร์ลี ฮิลตัน รัฐแคลิฟอร์เนีย โดยโรเบิร์ต เดอ นีโร ได้รับรางวัลเกียรติยศ เซซิล บี. เดอมิล
ผู้ชนะแสดงเป็น ตัวหนา.
จี (เพลง)
"จี"  เป็นเพลงของเกิร์ลกรุปจากเกาหลีใต้ เกิลส์เจเนอเรชัน วางจำหน่ายทางเว็บไซต์เพลงออนไลน์ในวันที่ 5 มกราคม ค.ศ. 2009 และได้บรรจุอยู่ในอีพีชื่อเดียวกับเพลง ซึ่งวางจำหน่ายในวันที่ 7 มกราคม ในปีเดียวกัน เพลงนี้สามารถไต่ขึ้นไปอยู่ในอันดับหนึ่งของชาร์ตเพลงจำนวนมาก และเป็นเพลงที่ครองอันดับหนึ่งยาวนานที่สุดของรายการมิวสิกแบงก์ ทางสถานีโทรทัศน์ KBS คือ สามารถครองอันดับหนึ่งได้นานถึง 9 สัปดาห์
แหล่งข่าวจำนวนมากรายงานว่า เกิลส์เจเนอเรชันจะกลับมาในเดือนมกราคม ค.ศ. 2009 หลังจากเว้นว่างไป 9 เดือน ในวันที่ 26 ธันวาคม ค.ศ. 2008 ก่อนที่จะมีการวางจำหน่าย ก็ได้มีโปสเตอร์ตัวอย่างจำนวนมากในโซล และมีการปล่อยตัวอย่างมิวสิกวิดีโอความยาว 25 วินาที ด้วย หลังจากการวางจำหน่ายดิจิทัล ก็ได้รับการตอบรับเป็นอย่างดี topping Cyworld's hourly music chart on the day of release และสามารถไต่ไปยังอันดับหนึ่งของ 6 ชาร์ตเพลงดิจิทัล ในระยะเวลาเพียง 2 วัน
ฉบับญี่ปุ่น.
จี ฉบับญี่ปุ่นได้วางจำหน่ายในสามรูปแบบ คือ ซีดีและดีวีดีในวันที่ 20 ตุลาคม ค.ศ. 2010 และฉบับที่เล่นบนสถานีวิทยุ ในปลายเดือนกันยายน ปีเดียวกัน
"จี" เป็นเพลงจังหวะเร็ว มีเนื้อหาเกี่ยวกับหญิงสาวที่ตกหลุมรักเป็นครั้งแรก โดยชื่อเพลงมีความหมายว่าเสียงอุทานยามประหลาดใจ ซึ่งคล้ายกับ "어머나!" ("Eomeona!", ความหมายเดียวกับ "โอ พระเจ้าช่วย", หรือใกล้เคียงกับ "Gee!" ในภาษาอังกฤษ).
มาย (เพลงเทย์เลอร์ สวิฟต์)
เทอร์โบ
เทอร์โบ (แก้ความกำกวม)
เทอร์โบ เป็นคำย่อมาจาก เทอร์โบชาร์จเจอร์ ส่วนประกอบของเครื่องยนต์สันดาปภายใน นอกจากนี้ยังอาจหมายถึง:
วงศ์ปลากระเบนนก
วงศ์ปลากระเบนนก (วงศ์: Myliobatidae, ) เป็นวงศ์ของปลากระเบนจำพวกหนึ่ง ใช้ชื่อวงศ์ว่า Myliobatidae
จัดเป็นวงศ์ใหญ่มีวงศ์ย่อยแยกออกไปจำนวนหนึ่ง ทั้งหมดเป็นปลาที่อาศัยและหากินอยู่ในทะเล โดยมักจะพบรวมตัวกันเป็นฝูง ในบางครั้งอาจเป็นถึงร้อยตัว มีจุดเด่นคือ มีหัวโหนก ครีบด้านข้างแยกออกจากส่วนหัวเห็นได้ชัดเจน และครีบขยายออกด้านข้างเสมือนกับปีกของสัตว์ปีก ปลายแหลม มีซี่กรองเหงือกทั้งหมด 5 ซี่ อยู่ด้านล่างของลำตัว ด้านท้องสีขาว มีส่วนหางเรียวกว่าและเล็กกว่าปลากระเบนในวงศ์ Dasyatidae
ด้วยความที่มีครีบแยกออกจากส่วนหัวชัดเจน ทำให้ปลากระเบนในวงศ์นี้สามารถว่ายน้ำไปมาได้อย่างอิสระเหมือนการบินของนก จึงทำให้เป็นที่มาของชื่อเรียก ซึ่งในบางชนิดอาจกระโดดขึ้นเหนือน้ำได้ด้วย โดยมากแล้วมักจะว่ายในระดับผิวน้ำหรือตามแนวปะการัง มีฟันที่หยาบในปาก หากินอาหารได้แก่ ครัสเตเชียน, หอย, หมึก, ปลาขนาดเล็ก รวมทั้งแพลงก์ตอนด้วยในบางสกุล ซึ่งเวลาหากินสัตว์ที่อยู่ตามหน้าดิน จะใช้ปากคุ้ยเขี่ยพื้นทรายเอา บางชนิดอาจว่ายเข้ามาหากินในแหล่งน้ำกร่อยแถบปากแม่น้ำหรือท่าเรือต่าง ๆ ได้ด้วย
พบกระจายพันธุ์ในน่านน้ำเขตอบอุ่นทั้ง มหาสมุทรแปซิฟิก มหาสมุทรอินเดีย และมหาสมุทรแอตแลนติก เป็นปลากระเบนขนาดใหญ่ มีขนาดความกว้างโดยเฉลี่ยประมาณ 1.5-2 เมตร ซึ่ง ปลากระเบนแมนตา ("Manta" spp.) ซึ่งเป็นปลากระเบนที่ใหญ่ที่สุดในโลก ก็อยู่ในวงศ์นี้ด้วย
วงศ์ย่อย Myliobatinae
วงศ์ย่อย Rhinopterinae
วงศ์ย่อย Mobulinae
Myliobatidae
โฆเซมาริอา เอสกริบา เด บาลาเกร์
นักบุญโฆเซมาริอา เอสกริบา เด บาลาเกร์  มีชื่อเต็มว่า โฆเซ มาริอา ฆูเลียน มาเรียโน เอสกริบา เด บาลาเกร์ อี อัลบัส  เป็นบาทหลวงชาวสเปน ผู้ก่อตั้งคณะโอปุสเดอีใน ค.ศ. 1928
ได้รับสถาปนาเป็นบุญราศรี โดยสมเด็จพระสันตะปาปายอห์นปอลที่ 2 ในวันที่ 17 พฤษภาคม ค.ศ. 1992 และได้รับสถาปนาเป็นนักบุญในวันที่ 6 ตุลาคม ค.ศ. 2002
นักบุญโฆเซ มารีอา เอสกรีบาร์ เด บาลาเกร์
WebM เป็นรูปแบบบรรจุสื่อมัลติมีเดีย (multimedia container format) ออกแบบมาเพื่อให้มีรูปแบบแฟ้มบีบอัดวิดีโอแบบเปิดคุณภาพสูงและไม่ต้องเสียค่าใช้สิทธิ์ (royalty-free) สำหรับใช้กับวิดีโอ HTML5
การพัฒนาของโครงการนี้สนับสนุนโดยกูเกิล
แฟ้ม WebM ประกอบด้วยสายข้อมูลวิดีโอแบบ VP8 และเสียงแบบ Vorbis ในบรรจุภัณฑ์ที่พัฒนาต่อจาก profile ของ Matroska
โครงการ WebM เผยแพร่ซอฟต์แวร์ที่เกี่ยวกับ WebM ด้วยสัญญาอนุญาต BSD license และผู้ใช้ทุกคนได้รับสิทธิในการใช้ได้ทั่วโลก โดยไม่เลือกปฏิบัติ ไม่เสียค่าใช้จ่าย และไม่เสียค่าใช้สิทธิบัตร
รีเอ็นท์ซี
รีเอ็นท์ซี แดร์เล็ทซ์เทอแดร์ทรีบูเนิน  บางครั้งเรียกสั้น ๆ ว่า รีเอ็นท์ซี เป็นอุปรากรภาษาเยอรมันความยาว 5 องก์ของริชชาร์ท วากเนอร์ สร้างจากนวนิยายภาษาอังกฤษ "รีเอ็นซี ลาสต์ออฟเดอะโรมันทริบิวนส์" (ค.ศ. 1835) ของบารอนเอ็ดเวิร์ด บุลเวอร์-ลิตตัน (ค.ศ. 1803–1873) วากเนอร์ใช้เวลาแต่งอุปรากรชิ้นนี้เป็นเวลาสองปีเศษ ตั้งแต่ ค.ศ. 1838–1840 และแสดงรอบปฐมทัศน์เมื่อวันที่ 20 ตุลาคม ค.ศ. 1842 ที่โรงอุปรากร Semperoper แห่งเมืองเดรสเดิน เป็นผลงานชิ้นที่สามของวากเนอร์ เป็นผลงานชิ้นแรกที่ประสบความสำเร็จ หลังจากล้มเหลวจากผลงานก่อนหน้ามาโดยตลอด
เหตุการณ์ในเรื่องเกิดขึ้นที่กรุงโรมในยุคกลาง กล่าวถึงชีวประวัติของโกลา ดี รีเอนโซ (ค.ศ. 1313–1354) นักการเมืองอิตาลีที่ไต่เต้าจากคนชั้นล่าง จนได้รับเลือกเป็นผู้แทนและวุฒิสมาชิกแห่งโรม และพยายามรวบรวมจักรวรรดิโรมันขึ้นมาใหม่
อุปรากรฉบับเต็มมีความยาวมากกว่า 6 ชั่วโมง เป็นผลงานที่สร้างความประทับใจให้กับอดอล์ฟ ฮิตเลอร์ในวัยเด็ก และเป็นแรงบันดาลใจให้เขาหันมาเป็นนักการเมือง บางส่วนของผลงานชิ้นนี้ถูกนำมาใช้ในงานโฆษณาชวนเชื่อของพรรคนาซี โดยนำมาเปรียบเทียบกับการขึ้นสู่อำนาจของฮิตเลอร์ และการสถาปนาจักรวรรดิไรช์ที่สาม
Rienzi, der Letzte der Tribunen
Naemorhedus
ราชวงศ์เจ้าเจ็ดตน (ทิพย์จักราธิวงศ์)
หนูท้องขาว
หนูท้องขาว หรือ หนูดำ หรือ หนูนาท้องขาว  เป็นหนูที่มีชื่อวิทยาศาสตร์ว่า "Rattus rattus" อยู่ในวงศ์ Muridae
จัดเป็นหนูที่พบได้ในบ้านเรือนของมนุษย์หนึ่งในสามชนิด ร่วมกับ หนูบ้าน ("R. norvegicus") และหนูจี๊ด ("R. exulans") เป็นหนูขนาดกลาง ใบหูใหญ่ ขนตามลำตัวด้านสีน้ำตาลอ่อนหรือสีน้ำตาลแดงหรือสีดำ ขนท้องสีขาว มีลายสีดำเล็ก ๆ ที่หน้าอก หางสีดำมีความยาวพอ ๆ หรือยาวกว่าความยาวลำตัวและหัว มีเกล็ดตลอดทั้งหาง จมูกแหลมกว่าหนูบ้าน มีความยาวลำตัวและหัวประมาณ 18 เซนติเมตร ส่วนหางก็มีความยาวพอ ๆ กัน ตัวเมียมีเต้านมที่หน้าอก 2 คู่ ออกลูกปีละ 4-6 ครอก ลูกหนึ่งครอกมีจำนวน 6-8 ตัว
มีระยะทางหากิน 100-150 ฟุต
เป็นหนูที่มีถิ่นกำเนิดในทวีปเอเชีย และพบกระจายพันธุ์ไปไกลจนถึงทิศตะวันออกของโรมาเนีย เป็นหนูที่ปรับตัวให้อยู่ในสภาพแวดล้อมต่าง ๆ ได้เป็นอย่างดี ชอบขึ้นและหากินบนต้นไม้ เพราะชอบกินเมล็ดพืชมากที่สุด จึงมักพบในพื้นที่เกษตรกรรมในประเทศไทยพบได้ทุกภาค โดยเฉพาะในสวนมะพร้าวหรือปาล์มน้ำมันในภาคใต้ จัดเป็นศัตรูพืชของพืชจำพวกนี้ เกษตรกรจึงใช้วิธีตามธรรมชาติกำจัดหนูเหล่านี้ โดยสร้างรังนกแสก ("Tyto alba") ให้อยู่ท้ายสวน เพราะนกแสกจะกินหนูโดยเฉพาะหนูท้องขาวเป็นอาหารหลัก ถ้าอาศัยอยู่ในบ้านก็มักจะสร้างรังบนเพดานบ้าน
ประเทศจีนในเอเชียนบีชเกมส์ 2010
จีน ได้เข้าร่วมการแข่งขันเอเชียนบีชเกมส์ 2010 ซึ่งจัดเป็นครั้งที่ 2 ในระหว่างวันที่ 8-16 ธันวาคม ค.ศ. 2010 พ.ศ.2553 ที่กรุงมัสกัต โอมาน
อนาชีด
อนาชีด  หรือ อานาซีด, อานาซิด, นาชีด หรือ อัลนาชีด  (Arabic: เอกพจน์ نشيد , พหูพจน์ أناشيد เป็นการขับร้องบทเพลงที่เกี่ยวกับการศรัทธา การทำความดี เช่น การเป็นมุสลิมที่ดี การเป็นลูกที่ดีของบิดามารดา การเป็นสมาชิกที่ดีของสังคม ส่งเสริมการให้ความรักต่อกัน แต่ไม่ใช้ความรักในเชิงการชู้สาว จะพบว่า บทเพลงอนาชีดคือบทเพลงส่งเสริมให้ทุกคนทำความดีต่อทุกสิ่งที่พระผู้เป็นได้ สรรค์สร้างขึ้น ในจักรวาลนี้ อีกทั้งยังเป็นการอนุรักษ์ประเพณีวัฒนธรรม ของท้องถิ่น ให้คงอยู่สืบไป บทเพลงอนาชีด เป็นบทเพลงที่มุสลิมทั่วโลกใช้ในการขับร้อง ซึ่งเป็นที่อนุมัติตามบทบัญญัติของศาสนาอิสลาม
กิจกรรมต่างๆที่เกี่ยวกับอนาชีด
ฟุตซอลชิงแชมป์โลก 1989
ในการแข่งขัน ฟุตซอลชิงแชมป์โลก 1989 หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 1 ที่จัดขึ้นที่ประเทศราชอาณาจักรเนเธอร์แลนด์ ระหว่างวันที่ 5 - 15 มกราคม พ.ศ. 2532 โดยหลังจากจบการแข่งขัน ประเทศบราซิล ชนะเลิศ
ทีมที่ผ่านเข้ารอบสุดท้าย.
ทีมเจ้าภาพ.
ฟุตซอลทีมชาติเนเธอร์แลนด์ ได้ผ่านเข้ารอบอัตโนมัติ เนื่องจากเป็นเจ้าภาพจัดการแข่งขัน
ริเอ็นซี
จิ่นเฟย์
จิ่นเฟย์ หรือ พระมเหสีจิ่น (: 6 ตุลาคม พ.ศ. 2416-24 กันยายน พ.ศ. 2467) พระราชทินนามที่ได้รับหลังจากการเสด็จสวรรคตว่า "เวินจิ้งหวงกุ้ยเฟย์"  เป็นพระมเหสีในจักรพรรดิกวังซวี่แห่งราชวงศ์ชิงของประเทศจีน
พระสนมจิ่น ได้เข้าสู่พระราชวังต้องห้ามเมื่อปี พ.ศ. 2431 พร้อมกันกับน้องสาวคือพระสนมเจิน เป็นธิดาของนายจางซู  ชาวแมนจูเผ่าตาตาลา ในวันที่ 25 กุมภาพันธ์ พ.ศ. 2432 ได้รับการสถาปนาเป็นพระสนมจิ่น โดยผ่าน หยกผักกาด โดยปัจจุบันสมบัติชิ้นนี้ได้เก็บไว้ที่พิพิธภัณฑ์สถานแห่งชาติ กรุงไทเป, ไต้หวัน ท่านไม่เป็นที่โปรดปรานของสมเด็จพระจักรพรรดิกวังซวี่เท่าพระสนมเจิน
ระหว่างในช่วงกบฏนักมวย ในปี พ.ศ. 2443 ราชวงศ์ลี้ภัยไปยังเมืองซีอาน ซึ่งว่ากันว่าพวกคนในราชวงศ์ต่างลืมพระสนมจิ่นไว้ที่พระราชวังต้องห้าม แต่ในที่สุดแล้วพระองค์ก็ได้ตามกลุ่มของบรรดาราชวงศ์ไปยังเมืองซีอานโดยความช่วยเหลือขององค์ชายพระองค์หนึ่งในราชวงศ์ชิง หลังจากที่สนมเจินพระน้องนางของพระองค์พึ่งจะถูกสำเร็จโทษไปโดยพระราชเสาวนีย์ของพระนางซูสีไทเฮา โดยการโยนพระนางลงไปในบ่อ และต่อมาถึงมีทฤษฎีออกมากล่าวอ้างว่าพระนางอาจทำอัตตวินิบาตพระองค์เอง
หลังจากที่บรรดาบุคคลในราชวงศ์เสด็จกลับมายังพระราชวังต้องห้ามในปี พ.ศ. 2445 ราชวงศ์ชิงสูญเสียพระราชอำนาจเป็นอย่างมาก สมเด็จพระจักรพรรดิกวังซวี่พระสวามีของนางเสด็จสวรรคตในปี 6 ปีต่อมาในปี พ.ศ. 2451 ต่อจากนั้นพระนางซูสีไทเฮาก็สิ้นพระชนม์หลังจากรพะจักรพรรดิเพียงหนึ่งวัน จึงถือเป็นการสูญเสียครั้งใหญ่ในราชวงศ์ชิง พระนางซูสีไทเฮาจึงได้รับการยกย่องว่าเป็นบุคคลสำคัญที่สุดของราชวงศ์ชิง ก่อนที่พระนางจะสิ้นพระชนม์ พระนางซูสีไทเฮาได้แต่งตั้งผู่อี๋ โอรสในเจ้าชายชุนที่ 2 เป็นจักรพรรดิพระองค์ใหม่ พระมเหสีในสมเด็จพระจักรพรรดิกวางสูคือสมเด็จพระจักรพรรดินีหรงยู ได้กลายมาเป็นพระพันปีหลงยฺวี่ในสมเด็จพระจักรพรรดิพระองค์ใหม่และเป็นผู้สำเร็จราชการแทนพระองค์ร่วมกับเจ้าชายชุนที่ 2 และพระสนมเจินก็ได้กลายเป็นพระสนมเอกจิน
นอกจากพระราชมารดาแท้ๆของพระจักรพรรดิผู่อี๋แล้ว พระองค์ยังมีพระราชมารดาบุญธรรมอีก 5 พระองค์ โดยใน 5 พระองค์นี้ สมเด็จพระจักรพรรดินีหรงยู มีพระอิสริยยศสูงที่สุด และพระสนมเอกจินมีพระอิสริยยศต่ำที่สุด และพระราชมารดาบุญธรรมอีก 3 พระองค์ก็เป็นพระสนมในสมเด็จพระจักรพรรดิถงจื้อ
ในปี พ.ศ. 2455 สมเด็จพระจักรพรรดินีหลงยวี่ได้ทรงลงพระนามาภิไธยสละราชสมบัติ และต่อมาในปี พ.ศ. 2456 สมเด็จพระจักรพรรดินีหรงยู่ก็สิ้นพระชนม์ พระสนมเอกจินจึงกลายเป็นผู้ที่มีพระอิสริยยศสูงสุดในพระราชวังต้องห้าม (แต่ว่าก่อนหน้านั้นพระนางมียศต่ำที่สุด) และพระนางได้รับการสถาปนาพระอิสริยยศเป็น พระสนมเอกหม้ายต้วนคัง (端康太妃) ในปี พ.ศ. 2464 พระราชมารดาแท้ๆของสมเด็จพระจักรพรรดิผู่อี๋ได้กระทำอัตตวินิบาตพระองค์เองด้วยการอมฝิ่นเป็นจำนวนมากหลังจากที่พระสนมเอกตวนคังได้ว่ากล่าวพระนางต่อสาธารณชนในกรณีที่สมเด็จพระจักรพรรดิผู่อี๋ประพฤติตนไม่เหมาะสมต่อพระนาง
ภายในหนังสืออัตชีวประวัติของสมเด็จพระจักรพรรดิผู่อี๋ พระองค์ได้ทรงเขียนถึงพระสนมเอกหม้ายต้วนคังว่า พระนางทรงเห็นพระนางซูสีไทเฮาเป็นต้นแบบ ถึงแม้ว่าพระน้องนางของพระองค์คือมเหสีเจิน จะถูกประหารโดยพระนางซูสีไทเฮา พระนางทรงควบคุมพฤติกรรมของพระองค์ทุกย่างก้าว จนทำให้พระองค์พิโรธออกมา หลังจากการสิ้นพระชนม์พระราชมารดาของพระองค์ พระสนมเอกหม้ายต้วนคังจึงได้เปลี่ยนพฤติกรรมของพระองค์ไปกลายเป็นคนที่สบายๆไม่เป็นพิธีรีตองอะไรมากนัก
ต่อมาเมื่อถึงเวลาที่สมเด็จพระจักรพรรดิผูอี๋ทรงมีวัยพอที่จะอภิเศกสมรสได้นั้น พระสนมหม้ายสองพระองค์คือ พระสมเอกหม้ายต้วนคังและจิงยี่ ได้ทรงโต้เถียงกันว่าผู้ใดเหมาะสมที่จะมาเป็นพระมเหสีของพระจักรพรรดิ โดยที่พระสนมเอกหม้ายทรงเลือก วั่นหรง เป็นมเหสีของพระจักรพรรดิ ในขณะที่พระสนมหม้ายจิงยี่ทรงเลือกเหวินซิ่ว ในมุมมองของพระสนมเอกหม้ายต้วนคังนั้นเหวินซิ่วไม่มีพระสิริโฉมงดงามพอที่จะเป็นพระมเหสีและครอบครัวของนางก็มีศักดิ์ต่ำกว่าครอบครัวของวั่นหรง อย่างไรก็ตามพระจักรพรรดิปูยีทรงเลือกเหวินซิ่วเป็นพระมเหสี ทำให้พระสนมเอกหม้ายต้วนคังผิดหวังพระทัยเป็นอย่างมากถึงกับออกหมายเรียกราชนิกูลและข้าราชการระดับสูงมาประชุมในเหตุการณ์ที่เกิดขึ้น และพวกเขาเหล่านั้นก็ได้โน้มน้าวให้ผู่อี๋เลือกวั่นรงเป็นมเหสี ในที่สุดแล้วปูยีก็ได้เลือกวั่นหรงเป็นมเหสีและเหวินซิ่วเป็นพระสนมเอก
พระมเหสีหม้ายต้วนคังสิ้นพระชนม์ภายในพระราชวังต้องห้าม มีพระชนมายุ 50 พรรษา โดยสิ้นพระชนม์ไม่นานก่อนที่ขุนศึก เฟิง ยู่เสียง จะบังคับให้ราชวงศ์ทุกคนออกจากระราชวังต้องห้ามในปี พ.ศ. 2467
วัดคลองตะเคียน
วัดคลองตะเคียน เป็นวัดของคณะสงฆ์มหานิกาย ตั้งอยู่ที่หมู่ที่ 6 ตำบลบ้านสวน อำเภอเมืองสุโขทัย จังหวัดสุโขทัย เป็นวัดที่มีประวัติการก่อตั้งในที่บริเวณที่เป็นวัดร้างเดิมที่เรียกว่า "วัดไก่แจ้" ที่มีประวัติความมเป็นมาตั้งแต่ครั้งกรุงสุโขทัยตอนปลาย อันปรากฏหลักฐานเป็นซากวัดร้างและเจดีย์ที่ปรากฏในปัจจุบัน เป็นวัดหลวงพ่อห้อม อมโร หรือพระราชพฤฒาจารย์ วัดคูหาสุวรรณ อดีตเจ้าคณะจังหวัดสุโขทัย ซึ่งเป็นบ้านเกิดของท่านได้ริเริ่มให้มีการจัดสร้าง และยกวัดร้างเดิมให้เป็นวัดที่มีพระสงฆ์อยู่จำพรรษาตั้งแต่ พ.ศ. 2529 และส่งศิษย์ของท่านคือพระปลัดทองดี มหาวีโร (พระครูสุพัฒนพิธาน : ทองดี อาจใหญ่ :พ.ศ. 2495-2541) มาเป็นผู้วางรากฐานและก่อตั้งเป็นเจ้าอาวาสรูปแรก จนกระทั่งพัฒนาวัดให้เป็นศูนย์กลางของชุมชนทั้งในส่วนของหลักธรรมทางพระพุทธศาสนา และเสนาสนะเพื่อรองรับและบริการชุมชนเช่นปัจจุบัน
วัดคลองตะเคียน หรือเรียกในภาษาปากว่า "วัดใหม่" ด้วยเป็นวัดที่ตั้งขึ้นภายหลังวัดอื่นในชุมชน การเรียกชื่อวัดใหม่จึงเป็นภาษาปากที่เรียกขึ้นแทนชื่อวัดว่าเป็นวัดใหม่ตั้งขึ้นในภายหลังเมื่อเทียบกับวัดคุ้งยาง วัดฤทธิ์ เป็นต้น] หรือในชื่ออื่น อาทิ วัดป่าสัก วัดสักวัน (อ่านว่า สัก-กะ-วัน ที่หมายถึง สวนสัก) ซึ่งบริเวณวัดเป็นป่าไม้สักเก่าแก่ ยังมีซากตอให้เห็นอยู่ในสมัยนั้น เมื่อ 100 กว่าปี จากคำบอกเล่าว่าวัดเริ่มก่อตั้งขึ้นในสมัยสุโขทัย โดยมีหลักฐานเนื่องต่อเป็น "วัดร้าง" ที่ถูกขึ้นทะเบียนเป็นวัดร้างโดยกองศาสนสมบัติกลาง สำนักงานพระพุทธศาสนาแห่งชาติ ในชื่อวัด "ไก่เตี้ย" โดยเป็นวัดนับแต่ครั้งกรุงสุโขทัย และเป็นวัดร้าง